
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 167
din 25 septembrie 2014
privind aprobarea deplasării unui consilier local municipalîn oraşul Zamosc - Polonia pentru reprezentarea Municipiului Sighişoara la celebrarea celei de-a 25-a aniversări 
de la înfrăţirea oraşului Zamosc cu oraşul Schwaebisch din Germania

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 19.702/III/17.09.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere Hotărârea Consiliului Local Sighişoara nr. 97/26.07.2007 privind aprobarea înfrăţirii municipiului Sighişoara cu municipiul Zamosc, Republica Polonă;

Văzând invitaţia adresată Primarului Municipiului Sighişoara de către domnul Marcin Zamoyski, Primarul oraşului Zamoyski, înregistrată la Municipiul Sighişoara cu nr. 14.092/25.06.2014, de a participa la cea de-a 25-a aniversare de la înfrăţirea oraşului Zamosc cu oraşul Schwaebisch din Germania, în Zamosc – Polonia;

Ţinând cont de prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

Având în vedere Raportul de specialitate nr. 19.703/III/17.09.2014 al Serviciului Relaţii Publice, cu propunerea deplasării a unui consilier local municipali în oraşul Zamosc - Polonia, în perioada 02 – 05 octombrie 2014, pentru reprezentarea Municipiului Sighişoara la celebrarea celei de-a 25-a aniversări de înfrăţire a oraşului Zamosc cu oraşul Schwaebisch din Germania, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „e”, (9), art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. (1) Se desemnează, din partea Consiliului Local Sighişoara, ca membră în delegaţia pentru reprezentarea Municipiului Sighişoara la celebrarea celei de-a 25-a aniversări de la înfrăţirea oraşului Zamosc cu oraşul Schwaebisch din Germania, ce va avea loc în perioada 02 – 05 octombrie 2014, în Zamosc - Polonia, doamna consilier local municipal: FINTOC MARIETA MARIA.


(2) Se aprobă deplasarea doamnei consilier local municipal în Zamosc - Polonia,  în perioada 02 – 05 octombrie 2014, pentru reprezentarea Municipiului Sighişoara la celebrarea celei de-a 25-a aniversări de la înfrăţirea oraşului Zamosc cu oraşul Schwaebisch din Germania.
Art. 2. Se aprobă decontarea din bugetul local, a cheltuielilor de deplasare şi diurnă cuvenite, pe baza documentelor justificative ce vor fi prezentate la întoarcerea din deplasare. Plecarea din Sighişoara va avea loc în data de 1 octombrie 2014.
Art. 3. Consilierul local municipal desemnat să efectueze deplasarea din partea Consiliului Local Sighişoara, potrivit art. 1 din prezenta hotărâre, are obligaţia, conform art. 44 din Legea nr. 393/2004 privind Statutul aleşilor locali, cu modificările şi completările ulterioare, să prezinte la prima şedinţă ordinară de consiliu local, un raport privind deplasarea efectuată, termenul maxim de depunere a acestuia fiind de 30 de zile de la data încheierii deplasării.
Art. 4. Se încredinţează cu ducerea la îndeplinire a prevederilor prezentei hotărâri doamna consilier local Fintoc Marieta-Maria, Serviciul Relaţii Publice şi Direcţia Economică.
Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

         Perţe Dan  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Serviciul Relaţii Publice;
  1 ex. Doamna Fintoc Marieta Maria
  9 ex. 
 B.C./G.V.
